شەفەق نيوز/ قسەکەر وەناو سەرۆکایەتی تورکیا ئیبراهیم قاڵن، وەگەرد راویژکار ئاسایش نیشتمانی ئەمریکا جیک سولیفان، باس پەیوەندیەیل دووانی و گەشەیل دۊیایین لە ناوچوگە کردن.
وەگورەی بەیاننامەی نووسینگەی قاڵن؛ کۆبونەوەگە لەکۆشک چەرمگ وەڕیەو چگ، و هەردوگ لایەنەگە باس پەیوەندیەیل دووانی و باوەتەیل کۆڕۆنا وئاڵشبۊن کەشوهەوا کردن، وەگەرد گەشەیل ئەفغانستان و سوریا و عراق و لیبیا و قوبرس و خوەرهەڵات ناوڕاس،  وئەو گەشیلە هەرێمیەیلە. 
و جەخت کریا لەبان گرنگی ستڕاتیژی پەیوەندیەیل تورکیا و ئەمریکا،  و ڕای خوەیان لەباوەت گامەیل هاوکاری ئابووری کردن.
